Στον πολιτισμό μας τείνουμε να βλέπουμε το σεξ
ως κάτι σημαντικότερο για τους άντρες παρά για τις γυναίκες.
Αλλά αυτό δεν ισχύει.
Αυτό που ισχύει είναι ότι οι γυναίκες συχνά ντρέπονται να μιλούν γι' αυτό.
Πάνω απ' τις μισές γυναίκες υποφέρουν σιωπηλά από μια σεξουαλική δυσλειτουργία.
Ακούμε όλο και περισσότερο για το χάσμα οργασμών.
Κάτι σαν το μισθολογικό χάσμα μόνο που είναι πιο κολλώδες...
(Γέλια)
Οι ετεροφυλόφιλες τείνουν να έχουν οργασμό
σε λιγότερο από το 60 τοις εκατό των ερωτικών συνευρέσεών τους.
Οι άντρες έχουν οργασμό στο 90 τοις εκατό των ερωτικών τους συνευρέσεων.
Για την αντιμετώπιση αυτών των θεμάτων, οι γυναίκες αγοράζουν ανεπαρκείς αγωγές,
κρέμες τεστοστερόνης...
ακόμα και ενέσεις γεννητικών οργάνων που δεν έχουν ελεγχθεί.
Ωστόσο, η γυναικεία σεξουαλικότητα δεν διορθώνεται με ένα χάπι.
Κι αυτό επειδή δεν έχει βλάβη,
απλώς είναι παρεξηγημένη.
Ο πολιτισμός μας έχει μια μονομερή ιατρικώς στρεβλή εικόνα
της γυναικείας σεξουαλικότητας
που ξεκινάει αιώνες πριν.
Αν πάνω απ' τις μισές γυναίκες έχουν κάποιο σεξουαλικό πρόβλημα,
ίσως η ιδέα μας για τη σεξουαλικότητα δεν λειτουργεί για τις γυναίκες.
Χρειαζόμαστε μια καλύτερη κατανόηση του πώς λειτουργούν οι γυναίκες.
Είμαι δημοσιογράφος,
και πρόσφατα έγραψα ένα βιβλίο
για την εξέλιξη του τρόπου κατανόησης της γυναικείας σεξουαλικότητας.
Έτσι η σεξουαλικότητα ορίστηκε τότε που οι άντρες κυριαρχούσαν στις επιστήμες.
Οι άντρες επιστήμονες έτειναν
να θεωρούν το γυναικείο σώμα μέσα από τους στρεβλούς τους φακούς.
Θα μπορούσαν απλά να είχαν ρωτήσει τις γυναίκες για την εμπειρία τους.
Αντ' αυτού ερεύνησαν το γυναικείο σώμα σαν να ήταν μια άγνωστη γη.
Ακόμα και σήμερα συζητάμε για την ύπαρξη της γυναικείας εκσπερμάτωσης
και του σημείου G
σαν να μιλάμε για εξωγήινους ή ΑΤΙΑ.
«Υπάρχουν στ' αλήθεια άραγε;»
(Γέλια)
Αυτά ισχύουν διπλά για τη σεξουαλικότητα των γυναικών της κοινότητας ΛΟΑΤΚΙ,
η οποία μισήθηκε και διαγράφηκε με συγκεκριμένους τρόπους.
Η άγνοια για το γυναικείο σώμα υπάρχει εδώ και αιώνες.
Άρχισε στις αρχές της σύγχρονης ιατρικής.
Σκεφτείτε τον 16ο αιώνα,
εποχή επιστημονικής επανάστασης στην περιοχή της Ευρώπης.
Οι διανοητές αμφισβητούσαν τα παλιά δόγματα.
Κατασκεύαζαν τηλεσκόπια για να παρατηρούν τα αστέρια.
Σημειώναμε προόδους...
κάποιες φορές.
Βλέπετε, οι πατέρες της ανατομίας --
και λέω «πατέρες», επειδή, ας το παραδεχτούμε, ήταν όλοι άντρες --
ψαχούλευαν ανάμεσα στα γυναικεία πόδια
και προσπαθούσαν να ταξινομήσουν τα όσα έβλεπαν.
Δεν ήταν σίγουροι για το τι να κάνουν με το θέμα της κλειτορίδας.
Δεν φαινόταν να σχετίζεται με την αναπαραγωγή.
Ο καλύτερος ανατόμος της εποχής απεφάνθη
ότι πιθανόν επρόκειτο για κάποιo αφύσικο όγκο --
(Γέλια)
και ότι όποια διέθετε μια ήταν μάλλον ερμαφρόδιτη.
Χειροτέρεψε τόσο που κάποιες φορές γονείς έκοβαν την κλειτορίδα της κόρης τους
αν θεωρούνταν πολύ μεγάλη.
Ναι, αυτό έκαναν.
Αυτό που σήμερα θεωρούμε ως ακρωτηριασμό γυναικείων γεννητικών οργάνων
αποτελούσε πρακτική στον δυτικό κόσμο τόσο πρόσφατα όσο τον 20ο αιώνα.
Θα αναρωτιέστε:
αν τους μπέρδευε τόσο το γυναικείο σώμα
γιατί δεν ζητούσαν λίγη βοήθεια από τις γυναίκες;
Θα σκέφτεστε: «Όλα αυτά ανήκουν στην ιστορία.
Ο κόσμος έχει αλλάξει.
Οι γυναίκες τα έχουν όλα.
Έχουν το χάπι αντισύλληψης,
τα πονηρά μηνύματα στο κινητό, το Τinder και το στόλισμα του αιδοίου».
(Γέλια)
Τα πράγματα θα έχουν βελτιωθεί τώρα.
Αλλά η ιατρική άγνοια για το γυναικείο σώμα παραμένει.
Πόσοι από εσάς ξέρετε τι είναι αυτό;
Είναι η πλήρης δομή της κλειτορίδας.
Νομίζουμε ότι η κλειτορίδα είναι ένας μικρός κόμπος,
αλλά στην πραγματικότητα εκτείνεται βαθιά μέσα στο σώμα.
Το μεγαλύτερο μέρος της είναι κάτω από το δέρμα.
Περιέχει τόσο στυτικό ιστό όσο και το πέος.
Είναι όμορφη, έτσι;
Μοιάζει λίγο με κύκνο.
(Γέλια)
Αυτό το γλυπτό δημιουργήθηκε από τη γλύπτρια Σοφία Γουάλας
ως μέρος του έργου της «Cliteracy»
(Γέλια)
Πιστεύει ότι χρειαζόμαστε περισσότερη «κλειτορολογία»,
Ισχύει, αν σκεφτούμε ότι αυτή η δομή
απεικονίστηκε σε 3-D μορφή από τους ερευνητές μόλις το 2009.
Δηλαδή αφού ολοκληρώθηκε η χαρτογράφηση ολόκληρου του ανθρώπινου γονιδιώματος.
(Γέλια)
Αυτή η άγνοια έχει συνέπειες στη ζωή.
Σε ιατρικό περιοδικό το 2005,
η Δρ Έλεν Ο' Κόνελ, ουρολόγος,
προειδοποίησε τους συναδέρφους της ότι αυτή η δομή δεν υπήρχε πουθενά
στα βασικά ιατρικά περιοδικά -
στα βιβλία όπως «Η Ανατομία του Γκρέι».
Αυτό θα είχε σοβαρές συνέπειες για τις επεμβάσεις.
Σκεφτείτε το.
Κύριοι:
φανταστείτε να κινδυνεύατε να χάσετε το πέος σας
επειδή οι γιατροί δεν θα ήταν βέβαιοι
για το πού είναι ή για το πώς μοιάζει.
Δεν προκαλεί έκπληξη το ότι πολλές γυναίκες
δεν γνωρίζουν πλήρως την ανατομία των γεννητικών οργάνων τους.
Δεν φταίνε οι ίδιες.
Η κλειτορίδα συχνά παραλείπεται από εκπαιδευτικά διαγράμματα για το σεξ.
Οι γυναίκες νιώθουν ότι ο πολιτισμός τους αντιμετωπίζει το σώμα τους
με σύγχυση, στην καλύτερη περίπτωση,
με ξεκάθαρη απαξίωση και απέχθεια, στη χειρότερη.
Πολλές γυναίκες αντιμετωπίζουν ακόμη τα όργανα τους ως βρώμικα ή ανεπαρκή.
Αρχίζουν να συγκρίνουν το αιδοίο τους
με τα περιποιημένα και μικροσκοπικά που βλέπουν στην πορνογραφία.
Αυτό είναι ένας λόγος που η χειλεοπλαστική είναι μια ταχέως αναπτυσσόμενη επιχείρηση
ανάμεσα στις γυναίκες και τις έφηβες.
Κάποιοι νιώθουν ότι πρόκειται για ένα ασήμαντο ζήτημα.
Έγραφα το βιβλίο μου όταν παρευρέθηκα σ' ένα δείπνο,
κάποιος είπε: «Δεν είναι η σεξουαλικότητα πρόβλημα του αναπτυγμένου κόσμου;
Δεν ασχολούνται οι γυναίκες με σημαντικότερα θέματα παγκοσμίως;»
Φυσικά και ασχολούνται.
Αλλά νομίζω ότι η τάση υποβάθμισης του σεξ είναι μέρος του προβλήματος μας.
Ζούμε σ' έναν πολιτισμό που φαίνεται εμμονικός με το σεξ.
Το χρησιμοποιούμε για να πουλήσουμε οτιδήποτε.
Λέμε στις γυναίκες ότι το να φαίνονται σέξι
είναι ένα από τα σημαντικότερα που μπορούν να κάνουν.
Αλλά αυτό που πραγματικά πετυχαίνουμε είναι να υποβαθμίζουμε το σεξ.
Το μειώνουμε σε μια θλιβερή σκιά αυτού που πραγματικά είναι.
Το σεξ είναι κάτι παραπάνω από μια πράξη.
Μίλησα με τη Δρ Λόρι Μπρότο,
ψυχολόγο που θεραπεύει γυναίκες με σεξουαλικές δυσλειτουργίες,
συμπεριλαμβανομένων όσων υπέστησαν τραύμα.
Λέει ότι εκατοντάδες από τις γυναίκες που βλέπει επαναλαμβάνουν το ίδιο πράγμα.
Λένε: «Δεν αισθάνομαι ολοκληρωμένη».
Νιώθουν ότι έχουν χάσει τη σύνδεση με τους συντρόφους και τον εαυτό τους.
Επομένως τι είναι το σεξ;
Παραδοσιακά ορίσαμε τη σεξουαλική πράξη
ως μια γραμμική διαδικασία με στόχο.
Είναι κάτι που ξεκινάει με πόθο,
συνεχίζεται με έντονα φιλιά και χάδια
και ολοκληρώνεται με ένα ευτυχές τέλος.
Μόνο που πολλές γυναίκες δεν το βιώνουν μέ αυτόν τον τρόπο.
Γι' αυτές είναι μια λιγότερο γραμμική και περισσότερο κυκλική διαδικασία.
Αυτό είναι ένα νέο μοντέλο του ερεθισμού και της επιθυμίας των γυναικών
που αναπτύχθηκε από τη Δρ Ρόζμαρι Μπασόν.
Λέει πολλά πράγματα,
ότι οι γυναίκες μπορεί να ξεκινήσουν μια συνεύρεση για διαφορετικούς λόγους,
που δεν αφορούν την επιθυμία,
όπως λόγω περιέργειας.
Μπορούν να τελειώσουν με έναν ή πολλαπλούς οργασμούς,
ή να ικανοποιηθούν χωρίς οργασμό.
Όλες οι εκδοχές είναι φυσιολογικές.
Κάποιοι αρχίζουν να υποστηρίζουν έναν πλουσιότερο ορισμό
για τη σεξουαλικότητα.
Είτε αυτοπροσδιορίζεστε ως άντρας, γυναίκα ή εκτός αυτών των φύλων,
το σεξ αφορά τη σχέση μας με τις αισθήσεις.
Αφορά την επιβράδυνση του ρυθμού,
την προσοχή στο σώμα,
την επικέντρωση στην παρούσα στιγμή.
Αφορά τη γενική υγεία και ευεξία μας.
Με άλλα λόγια, το σεξ
στις πραγματικές διαστάσεις του δεν είναι χυδαίο, είναι ιερό.
Αυτός είναι ένας λόγος που οι γυναίκες επαναπροσδιορίζουν τη σεξουαλικότητά τους.
Αναρωτιούνται: Τι είναι το σεξ για μένα;
Έτσι πειραματίζονται με πρακτικές που αφορούν λιγότερο το ευτυχές τέλος --
και περισσότερο την αίσθηση ολοκλήρωσης.
Δοκιμάζουν μαθήματα πνευματικού σεξ,
σεμινάρια αυνανισμού --
ακόμα, βιντεοσκοπούν το δικό τους πορνό
που γιορτάζει την ποικιλομορφία των πραγματικών σωμάτων.
Για όποιον νιώθει ακόμη ότι είναι ένα ασήμαντο ζήτημα, σκεφτείτε:
η κατανόηση του σώματός σας είναι σημαντική για το σπουδαίο θέμα
σεξουαλικής εκπαίδευσης και συναίνεσης.
Γνωρίζοντας βαθιά και στενά ποιο είδος αγγίγματος είναι το σωστό,
ποια πίεση, ποιος ρυθμός, ποιο πλαίσιο,
μπορείτε να ξέρετε καλύτερα ποιο άγγιγμα είναι λανθασμένο
και να έχετε αυτοπεποίθηση να το πείτε.
Δεν είναι ότι οι γυναίκες θα έχουν περισσότερο και καλύτερο σεξ.
Δεν αφορά τη διαβεβαίωση ότι οι γυναίκες θα έχουν τόσους οργασμούς όσους οι άντρες.
Αφορά την αποδοχή του εαυτού σας και της δικής σας μοναδικής εμπειρίας.
Αφορά το να είστε οι ίδιες οι ειδικές επί του σώματός σας.
Έχει να κάνει με τον ορισμό της απόλαυσης και της ικανοποίησης με δικούς σας όρους.
Κι αν αυτό σημαίνει ότι θα είστε ευτυχείς χωρίς καθόλου σεξ
τότε κι αυτό είναι μια χαρά.
Αν ορίσουμε το σεξ ως μέρος της γενικής υγείας και ευημερίας μας,
και ενισχύσουμε τις γυναίκες και τα κορίτσια ώστε να το βιώνουν πλήρως
αυτό θα είναι ένα σημαντικό βήμα προς την ισότητα.
Και νομίζω ότι θα ήταν ένας καλύτερος κόσμος, όχι μόνο για τις γυναίκες,
αλλά για όλους.
Σας ευχαριστώ.
(Χειροκρότημα)